钦定古今图书集成/明伦汇编/氏族典/第560卷 > 司马星
## 钦定古今图书集成/明伦汇编/氏族典/第560卷 > 司马星

按《贵州通志》：“星，山阴人。同弟昌流寓黄平，设帐授经，
从者甚众。死葬东都。每岁春秋，门下士为展墓。”

《蜀志谯周传》：咸熙二年夏，巴郡文立从洛阳还蜀，过
见周，周语次，因书板示立曰：“典午忽兮，月酉没兮。典
午者，谓司马也，月酉者，谓八月也。至八月而文王果
崩。”

《晋书五行志》：“孙休永安三年，将守质子，群聚嬉戏。有
异小儿忽言曰：‘三公锄，司马如’。言毕上升，仰视若一
匹练，有顷没于宝曰：‘后四年而蜀亡，六年而魏废，二
十一年而吴平’。”于是九服归晋。魏与吴、蜀并战国，“‘三
公锄，司马如’之谓也。”

《桐下听然》。河南排岸司马宏，初谒漕使者，使者展刺，
疑为温公族人，大怒曰：“闻汝不职，今亦见我耶？”宏言
衰老，窃升斗，哀恳转至。使者闻其楚音也，威稍霁，曰：
“湖南亦有司马耶？”宏言：“姓马，官排岸司耳。”使者然
曰：然则勉力称职可也。宏后书刺，但称“河南排岸马
宏”，不复书“司。”

《苏长公外纪》：子瞻于人，冲口嘲笑，惟于温公则未之
敢及。一日，千政事堂议役法不合，归家，甫脱巾连呼
曰：“司马牛！司马牛！”

《日知录：左传》蔡墨对魏献子言：“少昊氏有四叔，曰重、
曰该、曰修、曰熙”，使重为句芒，该为蓐收，修及熙为元
冥。颛顼氏有子曰犁，为祝融。“犁”即“𥟖”字异文。是重、黎
为二人，一出于少昊，一出于颛顼。而《史记·楚世家》则
曰：帝颛顼高阳者，黄帝之孙，昌意之子也。高阳生称，
称生卷章，卷章生重黎。《太史公自序》则曰：“重𥟖氏世
序天地，其在周，程伯休甫其后也。”《晋书。宣帝纪》：“其先
出自帝高阳之子重黎，为夏官祝融。”《宋书》载晋尚书
令卫瓘、尚书左仆射山涛、右仆射魏舒、尚书刘实、司
空张华等奏，乃云：“大晋之德，始自重黎，实佐颛顼，至
于夏商，世序天地。其在于周，不失其绪。”似以重黎为
一人，不容一代乃有两祖。亦昔人相沿之谬。

刘昭《后汉天文志》曰“司马迁以世黎氏之后为太史令。” 则已觉其谬矣。《索隐》引刘氏曰“少昊氏之后曰重，颛顼氏之后曰重黎。” 对彼重则单称黎，若自言当家则称重黎。楚及司马氏皆重黎之重，非关少昊之重。此顺非而曲为之说。。